# Capa d'aplicació

### De Viquipèdia

Model OSI
7 | Capa d'aplicació
6 | Capa de presentació
5 | Capa de sessió
4 | Capa de transport
3 | Capa de xarxa
2 | Capa d'enllaç de dades
1 | Capa física

En informàtica, la capa d'aplicació és el nivell més alt del model de capes TCP/IP i també del model OSI, tot i que ofereixen serveis diferents. El model OSI defineix, en els nivells més alts, a part de la capa d'aplicació, les capes de sessió i presentació. A TCP/IP, la capa d'aplicació reflecteix la funcionalitat de les tres capes esmentades del model OSI.

La capa d'aplicació és l'encarregada de fer d'interficie entre l'usuari i la xarxa. Interactua directament amb els programes d'aplicació dels usuaris, fent ús de protocols d'alt nivell que resolen aspectes de representació, codificació i control de diàleg.

En aquesta capa apareixen diferents protocols que donen suport a les tasques de xarxa més comunes. Són els següents:

- HTTP: Hypertext Transfer Protocol. Proporciona el servei de pàgines web, mitjançant el qual podem sol·licitar-les a un servidor i visualitzar-les en navegadors clients.
- FTP: File Transfer Protocol. Aquest protocol permet l'accès al sistema de directoris d'un ordinador remot, així com l'enviament, la descàrrega i la pujada de fitxers. Com a mesura de seguretat, l'accès a aquests directoris està protegit per un sistema de control d'accès de l'estil usuari-contrassenya.
- SMTP: Simple Mail Transport Protocol. Proporciona el servei de correu electrònic, permetent així l'enviament de missatges a altres usuaris de la xarxa. Aquests missatges s'envien primer a uns equipc servidors especials (servidors de correu), des d'on poden ser descarregats pel destinatari final.
- DNS: Domain Name Service. Proporciona el servei de traducció de noms de domini en direccions IP reals.
- TELNET: Protocol de Servei de Connexió Remota. És un emulador de terminal que permet accedir als recursos i executar programes en un ordinador remot, actuant sobre ell com si hi estiguèssim físicament connectats.
- TFTP: Trival File Transfer Protocol. Semblant al protocol FTP, però més simple. No implementa el sistema de control d'accès.

Obtingut de "http://ca.wikipedia.org../../../c/a/p/Capa_d%27aplicaci%C3%B3.html"

Categoria: Terminologia informàtica

##### Views

- Article
- Discussió
- Revisió actual

##### Cerca

##### En altres llengües

- Česky
- Dansk
- English
- Français
- עברית
- Italiano
- Nederlands
- Norsk (nynorsk)
- Norsk (bokmål)
- Slovenščina
- Svenska
- Tagalog
- Türkçe
- Tiếng Việt
- 中文